turjo4nis/wikipedia-bn-dump-20250701 huggingface dataset:
ন্যাশনাল জিওগ্রাফিক চ্যানেল (ভারত)

ন্যাশনাল জিওগ্রাফিক চ্যানেল (ভারত) () হল একটি ভারতীয় প্রামাণ্যচিত্র বিষয়ক বাণিজ্যিক টেলিভিশন চ্যানেল, যাকে বাণিজ্যিকভাবে সংক্ষেপে ন্যাট জিয়ো ইন্ডিয়া বলা হয়। এটি ডিসকভারি চ্যানেল ও হিস্ট্রি চ্যানেলের ন্যায় বিভিন্ন প্রামাণ্যচিত্র নির্মাণ প্রতিষ্ঠান, বিশেষ করে দ্যা ন্যাশনাল জিওগ্রাফিক সোসাইটি দ্বারা নির্মিত সত্যঘটনানির্ভর ডকুড্রামা এবং জীবজগৎ,প্রকৃতি,ইতিহাস প্রভৃতির উপর ভিত্তি করে নির্মিত প্রামাণ্য অনুষ্ঠান সম্প্রচার করে। বর্তমানে এটি মূল ইংরেজি এবং হিন্দী, তামিল, তেলুগু ও বাংলা ভাষায় ডাবিং করা অডিও ফিডসহ ভারত ও বাংলাদেশে যৌথভাবে তাদের অনুষ্ঠানসমূহের সার্বক্ষণিক স্যাটেলাইট সম্প্রচার করে। এটি বর্তমানে নর্মাল ডেফিনেশন ছাড়াও এইচ. ডি. ফরম্যাটেও সম্প্রচারিত হয়। বাংলাদেশের প্রায় সকল কেবল অপারেটরে চ্যানেলটির সম্প্রচার হয়। বাংলা ভাষায় ডাবিং অনুষ্ঠান প্রচারের কারণে খুব দ্রুত জনপ্রিয় চ্যানেল হিসেবে দর্শকমনে জায়গা করে নিয়েছে চ্যানেলটি।

অনুষ্ঠানমালা
ন্যাশনাল জিওগ্রাফিক চ্যানেল ভারত  নিম্নলিখিত অনুষ্ঠানগুলি সম্প্রচার করে থাকে:
 ব্যাঙ্গেড আপ এ্যাব্রোড
 কট ইন দ্যা এ্যাক্ট
 এক্সপেন্ডিশন উইল্ড
 ব্রেইন গেম
 সাইন্স অব স্টুপিড
 স্নেক ইন দ্যা সিটি 
 ওয়েরড বাট্ ট্রু
 ডু অর ডাই
 ডেনজার ডেকোডেড

তথ্যসূত্র 

ভারতের টেলিভিশন নেটওয়ার্ক
১৯৯৮-এ প্রতিষ্ঠিত টেলিভিশন চ্যানেল ও স্টেশন
ভারতে বাংলা ভাষার টেলিভিশন চ্যানেল
স্টার ইন্ডিয়া
ভারতের ইংরেজি ভাষার টেলিভিশন স্টেশন
আফসানা আরা বিন্দু

আফসানা আরা বিন্দু (জন্ম: ১৪ জানুয়ারি ১৯৮৮) হলেন একজন বাংলাদেশী অভিনেত্রী এবং মডেল। তিনি লাক্স-চ্যানেল আই সুপারস্টার ২০০৬ থেকে চলচ্চিত্রে আগমন করেন। বিন্দু মূলত ছোট পর্দার অভিনেত্রী হলেও বড় পর্দায় অভিনয় করেও সুনাম অর্জন করেছেন। তার অভিনীত প্রথম চলচ্চিত্র ছিল "দারুচিনি দ্বীপ"। তিনি জাহাঙ্গীরনগর বিশ্ববিদ্যালয় হতে ব্যবসায় প্রশাসন বিদ্যায় স্নাতক।

অভিনয় জীবন 
বিন্দু লাক্স-চ্যানেল আই সুপারস্টার প্রতিযোগিতার মাধ্যমে তার অভিনয় জীবন শুরু করেন। যদিও তিনি সেখানে প্রথম রানার আপ হয়েছিলেন। বিন্দুর প্রথম চলচ্চিত্র হুমায়ূন আহমেদের "দারুচিনি দ্বীপ" ছিল ব্যবসায়িকভাবে সফল। ধীরে ধীরে তিনি মডেল এবং উপস্থাপক হিসেবেও খ্যাতি লাভ করেন। এরপর জাগো তার আরও একটি ব্যবসাসফল চলচ্চিত্র। বিন্দু অসংখ্য জনপ্রিয় টেলিফিল্ম, নাটক, মডেলিং এবং বিজ্ঞাপণ চিত্রে কাজ করেছেন। তার সর্বশেষ অভিনীত "এইতো প্রেম" চলচ্চিত্রটি গত ১৩ মার্চ ২০১৫ সালে মুক্তি পায়।

পুরস্কার এবং মনোনয়ন 
সিজেএফবি পারফরম্যান্স পুরস্কার
 ২০১১ - সেরা টিভি অভিনেতা

চলচ্চিত্র সমূহ

তথ্যসূত্র

আরও দেখুন 

 শাকিব খান
 মামনুন হাসান ইমন
 দিলরুবা ইয়াসমিন রুহি

বাংলাদেশী অভিনেত্রী
বাংলাদেশী নারী মডেল
বাংলাদেশী চলচ্চিত্র অভিনেত্রী
বাংলাদেশী মডেল
১৯৮৮-এ জন্ম
জীবিত ব্যক্তি
লাক্স-চ্যানেল আই সুপারস্টারের প্রতিযোগী
জাহাঙ্গীরনগর বিশ্ববিদ্যালয়ের প্রাক্তন শিক্ষার্থী
বাংলাদেশী টেলিভিশন অভিনেত্রী
১৯৮৬-এ জন্ম
ক্রিকেট বিশ্বকাপ ট্রফি

আইসিসি ক্রিকেট বিশ্বকাপ ট্রফি () বিশ্বকাপ ক্রিকেট প্রতিযোগিতার চূড়ান্ত খেলায় বিজয়ীকে প্রদান করা হয়। বর্তমান ট্রফি ১৯৯৯ সালের বিশ্বকাপ ক্রিকেট প্রতিযোগিতাকে ঘিরে তৈরী করা হয়েছিল। বিশ্বকাপের ইতিহাসে এটিই ছিল প্রথম স্থায়ী পুরস্কার। এরপূর্বে ১৯৭৫ সালের প্রতিযোগিতার পর থেকে প্রত্যেকটি প্রতিযোগিতায় বিভিন্ন ধরনের ট্রফি তৈরী করে বিজয়ী দলকে প্রদান করা হতো। বর্তমান ট্রফির নকশাকার ও প্রস্তুতকারক প্রতিষ্ঠানের দায়িত্ব পেয়েছিল লন্ডনের গারার্ড এন্ড কোং প্রতিযোগিতা আয়োজনের মাত্র দুইমাস পূর্বে।

গঠন 
বর্তমান ট্রফিটি রৌপ্য ও সোনালী রঙের সমন্বয়ে তৈরী। তিনটি রৌপ্য দণ্ডের উপর একটি সোনালী গোলক স্থাপন করা হয়েছে। দণ্ড তিনটিকে স্ট্যাম্প ও বল সদৃশ্য করে সাজানো হয়েছে যা ক্রিকেটের মৌলিক বিষয় - ব্যাটিং, বোলিং এবং ফিল্ডিংকে উপস্থাপন করা হয়েছে। এছাড়াও গোলককে ক্রিকেট বলরূপে চিত্রিত করা হয়েছে। ট্রফিটি ৬০ সেন্টিমিটার উচ্চতাবিশিষ্ট এবং ওজন আনুমানিক ১১ কিলোগ্রাম। পূর্বেকার বিশ্বকাপ বিজয়ী দলের নাম ট্রফিতে খোদাই করা আছে এবং তাতে সর্বমোট বিশটি নাম লিপিবদ্ধ করা যাবে। মূল ট্রফিটি আন্তর্জাতিক ক্রিকেট কাউন্সিল (আইসিসি) কর্তৃপক্ষ সংরক্ষণ করেন। বিকল্প একটি ট্রফি বিজয়ী দলকে স্থায়ীভাবে প্রদান করা হয়।

ইতিহাস 
১৯৭৫ সাল থেকে ১৯৮৩ সাল পর্যন্ত বিশ্বকাপ বিজয়ী দলকে প্রদান করা হতো। এ সময় প্রুডেন্সিয়াল প্রাইভেট লিমিটেড কোং প্রধান ব্যবসায়িক অংশীদার ছিল। ব্যবসায়িক অংশীদার পরিবর্তনের ফলে ১৯৯৯ সালের আইসিসি ক্রিকেট বিশ্বকাপে ট্রফির নকশা পরিবর্তিত হয়। আইসিসি’র নিজস্ব ট্রফি প্রদানের সিদ্ধান্ত না থাকায় প্রথম তিন বিশ্বকাপে একই ট্রফি প্রদান করা হলেও রিলায়্যান্স ইন্ডাস্ট্রিজ কর্তৃক ১৯৮৭, বেনসন এন্ড হেজেস কর্তৃক ১৯৯২ এবং আইটিসি ব্র্যান্ডের উইলস কর্তৃক ১৯৯৬ সালের বিশ্বকাপে পৃথক পৃথক ট্রফি প্রদান করা হয়।

১৯৯৯ সালের চ্যাম্পিয়নশীপে বর্তমান ট্রফি তৈরী করা হয়। প্রতিযোগিতার ইতিহাসে এটি স্থায়ী পুরস্কার হিসেবে প্রদান করা হয়। ট্রফির নকশা ও তৈরীতে লন্ডনভিত্তিক গারার্ড এন্ড কোং তৈরী করে। দুই মাস সময় নিয়ে ট্রফি নির্মাণ কার্যের সমাপ্তি ঘটে।

ট্রফি বিজয়ী দল

তথ্যসূত্র

আরও দেখুন 
 বিশ্বকাপ
 প্রতিযোগিতা
 ক্রিকেট বিশ্বকাপ
 ২০১৫ ক্রিকেট বিশ্বকাপ

ক্রিকেট বিশ্বকাপ
স্বর্ণের জিনিস
রি-ছোস-ঙ্গেস-দোন-র্গ্যা-ম্ত্শো

রি-ছোস-ঙ্গেস-দোন-র্গ্যা-ম্ত্শো () তিব্বতী বৌদ্ধধর্মের জো-নাং ধর্মসম্প্রদায়ের প্রতিষ্ঠাতা হিসেবে পরিচিত দোল-পো-পা-শেস-রাব-র্গ্যাল-ম্ত্শান দ্বারা রচিত একটি বিখ্যাত গ্রন্থ বিশেষ।

সংক্ষিপ্ত বর্ণনা 
সমাধিনির্মোচনসূত্রে সর্বপ্রথমবার উল্লিখিত ধর্মচক্রের তত্ত্ব সম্বন্ধে রি-ছোস-ঙ্গেস-দোন-র্গ্যা-ম্ত্শো গ্রন্থে বলা হয়েছে। এই গ্রন্থে শূন্যতা ও তথাগতগর্ভ সম্বন্ধে বিশ্লেষণ করা হয়েছে। এই বিশ্লেষণ পরবর্তীকালে জো-নাং ধর্মসম্প্রদায়ের গ্ঝান-স্তোং তত্ত্বের মূল ভিত্তি হিসেবে উঠে আসে। এই বিষয়ে দোল-পো-পা-শেস-রাব-র্গ্যাল-ম্ত্শানের চিন্তাভাবনা যোগাচার শিক্ষক অসঙ্গ ও বসুবন্ধুর দ্বারা প্রভাবিত ছিল। তিব্বতে দ্গে-লুগ্স ধর্মসম্প্রদায়ের দ্বারা জো-নাং ধর্মসম্প্রদায়ের বিহারগুলির অধিকারের দেড় শত বছর পূর্বেই এই গ্রন্থকে দ্গে-লুগ্স ধর্মসম্প্রদায়ের ভিক্ষুরা নিষিদ্ধ ঘোষণা করে দেন।

তথ্যসূত্র

আরো পড়ুন 
 Jeffrey Hopkins (2006). Mountain Doctrine: Tibet's Fundamental Treatise on Other-Emptiness and the Buddha Matrix - by: Dolpopa, Jeffrey Hopkins, Snow Lion Publications, Hardcover, 832 Pages. 

জোনাং
তিব্বতী বৌদ্ধ গ্রন্থ
নকিয়া এক্স

নকিয়া এক্স () নকিয়া কর্তৃক তৈরিকৃত একটি স্বল্প মূল্যের স্মার্টফোন। এই ফোনটিকে ২০১৪ সালের ২৪ ফেব্রুয়ারি নতুন নকিয়া এক্স ফ্যামিলির অংশ হিসেবে অবমুক্ত করা হয়। নকিয়া এক্স এনড্রয়েডের রুপান্তরিত সংস্করণে চলে। এতে গুগলের পরিবর্তে রয়েছে নকিয়া এবং মাইক্রোসফটের অ্যাপ্লিকেশন ও সেবা। নকিয়া এক্সে উইন্ডোজ ফোন এবং নকিয়ার আশা প্ল্যাটফর্মের সাথে সাদৃশ্যপূর্ণ কিছু বৈশিষ্ট্য রয়েছে।

নকিয়া এক্স ডেভলপমেন্টের সময় নরম্যান্ডি, প্রোজেক্ট এন, আশা অন লিনাক্স প্রোজেক্ট এবং এমভিউ নামে পরিচিত ছিল।

পটভূমি 
নিজেদের স্মার্টফোনের জন্য উইন্ডোজ ফোন অপারেটিং সিস্টেমকে বেছে নিলেও, নকিয়া অতীতে এনড্রয়েড অপারেটিং সিস্টেমের পরীক্ষা চালিয়েছে। এনড্রয়েড ২.৩ এ চালিত নকিয়া এন৯ এর কিছু চিত্র ২০১১ সালে ফাঁস হয়েছিল। সেগুলোকে আসল বলেও মনে করা হয়, কেননা স্টিভেন এলোপ মন্তব্য করেছিলেন যে নকিয়া অতীতে এনড্রয়েডও বিবেচনা করেছে।

২০১৩ সালের ১৩ সেপ্টেম্বর, নিউ ইয়র্ক টাইমসের লেখক নিক উইংফিল্ড প্রকাশ করেন যে নকিয়া তাদের লুমিয়া হার্ডওয়্যারে গুগলের এনড্রয়েড অপারেটিং সিস্টেমের পরীক্ষা চালাচ্ছে এবং 'আশা অন লিনাক্স' নামে পরিচিত তাদের দ্বিতীয় প্রকল্পে তারা গুগলের সেবাহীন এনড্রয়েডের একটি দ্বিখন্ডিত সংস্করণ ব্যবহার করছে।

চীনা প্রযুক্তি বিষয়ক সাইট সিটি টেকনোলজি প্রকাশ করে যে, মাইক্রোসফটের সাথে নকিয়ার হ্যান্ডসেট বিভাগের সংযোজনের ঘোষণা দেওয়া সত্ত্বেও, প্রকল্পের উন্নয়ন নভেম্বর পর্যন্ত অব্যাহত ছিল এবং কোয়ালকম স্ন্যাপড্র্যাগন ২০০ ৮২২৫কিউ চিপ সংবলিত ১০,০০০ প্রোটোটাইপ ইউনিট ফক্সকন কর্তৃক নির্মিত হয়।

তথ্যসূত্র

বহিঃসংযোগ 
 
 Nokia X range of Android Devices

মোবাইল ফোন
স্মার্টফোন
২০১৪-তে প্রবর্তিত মোবাইল ফোন
নকিয়া এক্স
ক্ষমতাসম্পন্ন স্পর্শকাতর পর্দা যুক্ত মোবাইল ফোন
অ্যান্ড্রয়েড (অপারেটিং সিস্টেম) ডিভাইস
স্পর্শকাতর পর্দা যুক্ত মোবাইল ফোন
বন্ধ হওয়া স্মার্টফোন
নকিয়া অ্যান্ড্রয়েড স্মার্টফোন
রাজধানী

রাজধানী একটি দেশ, রাজ্য, বা অঞ্চলের কেন্দ্রীয় শহর, যেখান থেকে দেশটির সরকার পরিচালিত হয়। সাধারণত রাজধানী শহরেই সংশ্লিষ্ট সরকারের সকল প্রকার সভা ও অধিবেশন ইত্যাদি অনুষ্ঠিত হয়ে থাকে এবং এটি সাধারণভাবে সংশ্লিষ্ট দেশের সরকার বা আইন দ্বারা সিদ্ধ থাকে। ক্ষেত্রবিশেষে দেশ বা রাজ্যের আইনসভা বিভিন্ন অঞ্চলে বিভক্ত থাকে।

রাজধানী শব্দের ইংরেজি ক্যাপিটাল শব্দটি ল্যাটিন ক্যাপিট থেকে এসেছ যার অর্থ হল 'প্রধান'। এছাড়াও ইংরেজি ক্যাপিটাল শব্দটি আরো বিভিন্ন অর্থে ব্যবহার করা হয়ে থাকে। তবে বাংলায় রাজধানী বলতে কোনও দেশ বা রাষ্ট্রের কেন্দ্রীয় শহরকেই বোঝানো হয়ে থাকে। রাজধানী হতে হলে কোনও শহরকে রাষ্ট্রের সবচেয়ে বড় শহর না হলেও চলে, কিন্তু রাষ্ট্রটির সকল প্রশাসনিক কার্যক্রম উক্ত শহরকে ঘিরেই আবর্তিত হয়।

ঐতিহাসিকভাবে কোনও রাষ্ট্রের প্রধান অর্থনৈতিক শহরটি সে দেশের গুরুত্বপূর্ণ শহর হিসেবে বিবেচিত হয় এবং দেশের প্রায় সকল অংশই অর্থনৈতিকভাবে সচ্ছল উক্ত শহরের উপর নির্ভরশীল থাকে। যেমন, প্রাচীন বাগদাদ, প্রাচীন এথেন্স ও লন্ডনসহ বিভিন্ন শহর ছিল সংশ্লিষ্ট দেশগুলির তৎকালীন অর্থনীতির প্রাণকেন্দ্র। তাই এ'সব শহরেই সকল প্রকার প্রশাসনিক কার্যক্রম কেন্দ্রীভূত ছিল।

আরও দেখুন 
 জাতীয় রাজধানীর তালিকা
 পুঁজিবাদ

রাজনৈতিক ভূগোল
রাজধানী
দেশের প্রশাসনিক উপবিভাগের ধরন
মামনুন হাসান ইমন

মামনুন হাসান ইমন (সংক্ষেপে ইমন; জন্ম: ২৮ মে ১৯৮৩) হলেন একজন বাংলাদেশী চলচ্চিত্র অভিনেতা। ইমন তার কর্মজীবন শুরু করেন তৌকির আহমেদ পরিচালিত ২০০৭ সালে মুক্তিপ্রাপ্ত দারুচিনি দ্বীপ চলচ্চিত্রে অভিনয়ের মাধ্যমে।

অভিনয় জীবন 
ইমন অভিনীত ২০১০ সালের গহিনে শব্দ ছবিতে অভিনয়ের জন্য ব্যাপক জনপ্রিয়তা অর্জন করেন। এই ছবিতে অসাধারণ অভিনয়ের জন্য তিনি বেশ কিছু পুরস্কার লাভ করেন; যেমন: ইন্টারন্যাশনাল ফিল্ম ফেস্টিভাল, সাউথ এশিয়ান ফিল্ম ফেস্টিভাল, এবং সাইলেন্ট রিভার ফিল্ম ফেস্টিভাল। এছাড়াও তিনি লালটিপ চলচ্চিত্রে অভিনয়ের জন্য ব্যাপক প্রশংসিত এবং আলোচিত হয়েছেন। ২০১৩ সালে বাংলাভিশন এর জন্য নির্মিত একটি রোমাঞ্চর গল্পের ভিত্তিতে তৈরী "ভ্যালেন্টাইন" শিরোনামের একটি নাটক এর শুটিং কাতারে অনুষ্ঠিত হয়। নাটকটিতে ইমন ছাড়া আরও অভিনয় করেছেন সারিকা, শাহনুর। এটি হল ইমন এবং সারিকার জুটির প্রথম নাটক।

টিভি নাটক:- জেসমিন (২০১৫), না ভুলো না কোনদিন (২০১৬), ডাস্টবিন (২০১৬), তোমায় নিয়ে (২০১৭), নীল ঘুম (২০১৭), ভুল (২০১৮), স্যালুট স্যার (২০১৮), নদী চাইলে সাগর দিবো (২০১৮), মাটির ঘ্রাণ (২০১৮), ইন বিটুইন (২০১৯), ফেরা (২০১৯), অপেক্ষা (২০১৯), না বলা কথা (২০১০), কে আমার (২০২২), মিথ্যা তুমি সত্য তুমি (২০২২), মোহনার সেতু (২০২২)।

টেলিভিশন 
 দুই বোন (২০০৫)
 ভ্যালেন্টাইন (২০১৩)
 জেসমিন (২০১৫)
 না ভুলো না কোনদিন (২০১৬)
 ডাস্টবিন (২০১৬)
 তোমায় নিয়ে (২০১৭)
 নীল ঘুম (২০১৭)
 অভিমান (২০১৭)
 পোর্ট্রেট (২০১৮)
 ভুল (২০১৮)
 কাঁচ পোকরা (২০১৮)
 স্যালুট স্যার (২০১৮)
 নদী চাইলে সাগর দিব (২০১৮)
 মাটির ঘ্রাণ (২০১৮)
 ইন বিটুইন (২০১৯)
 ফেরা (২০১৯)
 অপেক্ষা (২০১৯)
 না বলা কথা (২০২০)
 কে আমার? (২০২২)
 কুকুর স্বভাব (২০২২)
 মিথ্যা তুমি সত্য তুমি (২০২২)
 মোহনার সেতু (২০২২)

চলচ্চিত্র সমূহ

আরও দেখুন 
 ইমন অভিনীত নাটকের তালিকা

স্বল্পদৈর্ঘ্য চলচ্চিত্র
 এইডা কপাল

পুরস্কার ও মনোনয়ন

তথ্যসূত্র

বহিঃসংযোগ 

 

বাংলাদেশী চলচ্চিত্র অভিনেতা
বাংলাদেশী চলচ্চিত্র ব্যক্তিত্ব
বাংলাদেশী অভিনেতা
ঢাকার ব্যক্তি
জীবিত ব্যক্তি
১৯৮৩-এ জন্ম
বাংলাদেশী টেলিভিশন অভিনেতা
দেশ অনুযায়ী মোবাইল ফোন প্রস্তুতকারকদের তালিকা

এটি হল মোবাইল ফোন ব্র্যান্ডের তালিকা যে দেশ থেকে ব্র্যান্ডগুলি উৎপন্ন হয়েছে তার ভিত্তিতে সাজানো। বোল্ড প্রধান স্মার্টফোন ব্র্যান্ড বোঝায়।

বিদ্যমান

বিলুপ্ত

মোবাইল ফোনের সাথে আর যুক্ত নয়

References

 
 ব
দেশ অনুযায়ী মোবাইল ফোন কোম্পানি
ব
মোবাইল
মো
মোবাইল
মোবাইল
অ্যালেক্স ডুলান

অ্যালেক্স ডুলান (; জন্ম: ২৯ নভেম্বর, ১৯৮৫) তাসমানিয়া প্রদেশের লন্সেসটন এলাকায় জন্মগ্রহণকারী অস্ট্রেলীয় ক্রিকেটার। ঘরোয়া ক্রিকেটে তিনি তাসমানিয়া ও মেলবোর্ন রেনেগেডস দলের হয়ে খেলছেন। ক্লাব পর্যায়ে তিনি সাউথ হোবার্ট/স্ট্যান্ডি বে ক্রিকেট ক্লাবের অন্যতম সদস্য। তাসমানিয়া দলের হয়ে উত্তরোত্তর কৃতিত্ব প্রদর্শন করায় অস্ট্রেলিয়া ক্রিকেট দলের আঘাতপ্রাপ্ত খেলোয়াড়দের বিপরীতে তার অংশগ্রহণের সম্ভাবনা বেশ বেড়ে যায়।

২৯ ডিসেম্বর, ২০১৩ তারিখে অস্ট্রেলিয়া ক্রিকেট বোর্ড ঘোষণা করে যে, যদি অল-রাউন্ডার শেন ওয়াটসনের আঘাত সেড়ে না যায়, তাহলে সিডনি ক্রিকেট গ্রাউন্ডে অনুষ্ঠিত সফরকারী ইংল্যান্ড ক্রিকেট দলের বিপক্ষে অ্যাশেজ সিরিজের ৫ম ও সর্বশেষ টেস্টে ডুলান তার স্থলাভিষিক্ত হবেন। অবশেষে, ১২ ফেব্রুয়ারি, ২০১৪ তারিখে দক্ষিণ আফ্রিকায় অস্ট্রেলিয়া ক্রিকেট দলের সফরের ১ম টেস্টে তার টেস্ট অভিষেক ঘটে।

তথ্যসূত্র

আরও দেখুন 
 অস্ট্রেলিয়া জাতীয় ক্রিকেট দল
 ২০১৩-১৪ অ্যাশেজ সিরিজ
 শেন ওয়াটসন
 অ্যাশেজ

বহিঃসংযোগ 
 http://www.espncricinfo.com/ci/content/player/233648.html
 

অস্ট্রেলীয় ক্রিকেটার
১৯৮৫-এ জন্ম
জীবিত ব্যক্তি
তাসমানিয়ার ক্রিকেটার
মেলবোর্ন রেনেগেডসের ক্রিকেটার
অস্ট্রেলিয়ার টেস্ট ক্রিকেটার
হোবার্ট হারিকেন্সের ক্রিকেটার
স্থিরমতি

স্থিরমতি বা সারমতি বা ব্লো-গ্রোস-ব্রতান-পা () ষষ্ঠ শতাব্দীর একজন ভারতীয় বৌদ্ধ পণ্ডিত ছিলেন।

বর্ণনা 

স্থিরমতি বর্তমান গুজরাতের বলাভি অঞ্চলে বসবাস করতেন, যদিও বেশ কিছু বছর নালন্দা বিশ্ববিদ্যালয়ে অতিবাহিত করেন। তিনি বসুবন্ধু ও অন্যান্য বৌদ্ধ পণ্ডিতদের কাশ্যপপরিবর্ত সহ অভিধর্ম ও যোগাচার সম্পর্কিত রচনাগুলির বিস্তারিত টীকাভাষ্য রচনা করার জন্য বিখ্যাত। জিকিদো তাকাসাকি ধর্মধাত্ববিশেষশাস্ত্র নামক গ্রন্থের সঙ্গে রত্নগোত্রবিভাগের তুলনা করে রত্নগোত্রবিভাগ গ্রন্থের টীকাভাষ্যের রচয়িতা হিসেবে স্থিরমতির নাম উল্লেখ করেছেন।

তথ্যসূত্র 

ভারতীয় বৌদ্ধ
বৌদ্ধ দার্শনিক
৬ষ্ঠ শতাব্দীর বৌদ্ধ ভিক্ষু
র্ঙ্গোগ-লো-ত্সা-বা-ব্লো-ল্দান-শেস-রাব

র্ঙ্গোগ-লো-ত্সা-বা-ব্লো-ল্দান-শেস-রাব () (১০৫৯-১১০৯) তিব্বতের সবচেয়ে বিখ্যাত অনুবাদকদের মধ্যে অন্যতম এবং কা-ছেন-ব্চু () বা তিব্বতী বৌদ্ধধর্মের দশ স্তম্ভের মধ্যে একজন ছিলেন।

জন্ম ও শিক্ষা 
র্ঙ্গোগ-লো-ত্সা-বা-ব্লো-ল্দান-শেস-রাব তিব্বতের ল্হোকা অঞ্চলে অবস্থিত য়ার-'ব্রোগ হ্রদের তীরে জন্মগ্রহণ করেন। তার পিতার নাম ছিল র্ঙ্গোক-ছোস-স্ক্যাব্স () এবং মাতার নাম ছিল দ্পাল-মো ()। র্ঙ্গোগ-লো-ত্সা-বা-ব্লো-ল্দান-শেস-রাবের প্রথম সতেরো বছর অতীশ দীপঙ্করের অন্যতম প্রধান শিষ্য র্ঙ্গোক-লো-ত্সা-বা-লেগ্স-পা'ই-শেস-রাবের নিকট শিক্ষালাভ করেন। ১০৭৬ খ্রিষ্টাব্দে তিনি তাকে দীক্ষা দেন।

ভারত যাত্রা 
১০৭৬ খ্রিষ্টাব্দে গুজ রাজ্যে অনুষ্ঠিত মে-'ব্রুগ-ছোস-'খোর () নামক বিখ্যাত বৌদ্ধ সমাবেশে অংশগ্রহণ করেন। এই সমাবেশে সংস্কৃত থেকে বৌদ্ধগ্রন্থগুলিকে তিব্বতী ভাষায় নিখুঁত অনুবাদকর্মের ওপর জোর দেওয়া হয় এবং ঐ রাজ্যের যুবসম্প্রদায়দের ভারতে ভাষাশিক্ষার জন্য পাঠানোর সিদ্ধান্ত নেওয়া হয়। এই সিদ্ধান্তের ফলে ও রাজকীয় অর্থে তিনি কাশ্মীর যাত্রা করেন। সেখানে তিনি অনুপমা নগরে (যা অধুনা শ্রীনগর নামে পরিচিত) ভব্যরাজ ও পরহিতভদ্র নামক বিখ্যাত ভারতীয় পন্ডিতদের নিকট শিক্ষালাভ করেন। এই সময় তিনি রত্নবজ্র ও সজ্জন নামক বৌদ্ধ পন্ডিতদের সঙ্গে রত্নগোত্রবিভাগ গ্রন্থের মূল শ্লোক ও টীকাভাষ্য যথাক্রমে থেগ-পা-ছেন-পো-র্গ্যুদ-ব্লা-মা'ই-ব্স্তান-ব্চোস () এবং এর টীকা ভাষ্য গ্রন্থটি থেগ-পা-ছেন-পো-র্গ্যুদ-ব্লা-মা'ই-ব্স্তান-ব্চোস-র্নাম-পার-ব্সাদ-পা () নামে অনুবাদ করেন।

পরবর্তী জীবন 
তিনি তিব্বত ফিরে এসে কয়েকজন ভারতীয় বৌদ্ধ পন্ডিতকে তার সঙ্গে অনুবাদকর্মে যোগদান করার জন্য আমন্ত্রণ জানান। তাদের সহায়তায় তিনি সারা জীবনে এক লক্ষ সাঁইত্রিশ হাজারেরও বেশি শ্লোকের অনুবাদ করেন। এছাড়াও তিনি প্রায় বাইশ হাজারেরও বেশি ছাত্রকে দর্শন ও তর্কবিদ্যা সম্বন্ধে শিক্ষাদান করেন।

তথ্যসূত্র

আরো পড়ুন

বহিঃসংযোগ 
 blo ldan shes rab - TBRC P2551
 Ngok Loden Sherab
 Ngok Lotsawa Loden Sherab

১০৫৯-এ জন্ম
১১০৯-এ মৃত্যু
তিব্বতী অনুবাদক
চক্রসম্বরতন্ত্র

চক্রসম্বরতন্ত্র বা 'খোর-লো-স্দোম-পা () বজ্রযান বৌদ্ধধর্মে অনুত্তরযোগতন্ত্রের যোগিনীতন্ত্রের অন্তর্গত একটী তন্ত্র বিশেষ।

সম্বর 
তিব্বতী বৌদ্ধধর্মের গ্সার-মা ধর্মসম্প্রদায়গুলির নিকট চক্রসম্বরতন্ত্রের প্রধান ও কেন্দ্রীয় ইষ্টদেবতা হলেন সম্বর। সাধারণতঃ বিভিন্ন চিত্রে চারটি মুখমন্ডল ও বারোটি হাতযুক্ত নীল বর্ণের দেহযুক্ত সম্বর তার সঙ্গিনী বজ্রবরাহীকে বেষ্টন করে থাকেন। সম্বর দুই হাত যুক্ত রূপেও চিত্রিত হয়ে থাকেন। ব্কা'-ব্র্গ্যুদ ধর্মসম্প্রদায়ের নিকট তিনি এই রূপে লোহিতবর্ণযুক্তা বজ্রবরাহীর সাথে মিলিত অবস্থায় চিত্রিত হন।

তথ্যসূত্র

আরো দেখুন

বহিঃসংযোগ 
 Sacred Visions: Early Paintings from Central Tibet, an exhibition catalog from The Metropolitan Museum of Art (fully available online as PDF), which contains material on Cakrasaṃvara Tantra (see index)

অনুত্তরযোগতন্ত্র
বৌদ্ধ তন্ত্র
তিব্বতী বৌদ্ধ আচার অনুষ্ঠান
সুরঙ্গা লকমল

রানাসিংহে আরাচ্চিগ সুরঙ্গা লকমল (; জন্ম: ১০ মার্চ, ১৯৮৭) আন্তর্জাতিক ক্রিকেটার হিসেবে শ্রীলঙ্কা জাতীয় ক্রিকেট দলে খেলছেন। শ্রীলঙ্কার মাতারা এলাকায় জন্মগ্রহণকারী লকমল ডানহাতি মিডিয়াম ফাস্ট বোলার ও ডানহাতি ব্যাটসম্যান হিসেবেই শ্রীলঙ্কা দলের অন্যতম সদস্যরূপে চিহ্নিত হয়ে আছেন। পাশাপাশি বর্তমানে তিনি তামিল ইউনিয়ন ক্রিকেট ও অ্যাথলেটিক ক্লাবের হয়ে ঘরোয়া ক্রিকেটে খেলছেন। ২০০৮-০৯ মৌসুমে পাকিস্তান সফরের সময় তিনি সর্বপ্রথম জাতীয় দলে ডাক পান। জানা যায় যে, তিনি সন্ত্রাসীদের দ্বারা শ্রীলঙ্কা দলের উপর আক্রমণে আঘাত পেয়েছিলেন।

খেলোয়াড়ী জীবন 
সুরঙ্গা লকমল হাম্বানতোতা জেলার দেবারাউইয়া মধ্য মহাবিদ্যালয়ে পড়াশোনা করেন। এরপর তিনি গলের রিচমন্ড কলেজে স্থানান্তরিত হন।

২০০৯ সালের ডিসেম্বরে দিলহারা ফার্নান্দো’র অনুপস্থিতিতে ভারত সফরে শ্রীলঙ্কা দলে ডাক পান। নাগপুরে অনুষ্ঠিত একদিনের আন্তর্জাতিকের দ্বিতীয় খেলায় ভারত দলের বিপক্ষে তার অভিষেক ঘটে। ঐ খেলায় তিনি ৮ ওভার বোলিং করে ৫৮ রান প্রদান করলেও কোন উইকেট লাভে ব্যর্থ হন। তারপরও তার দল তিন উইকেটের ব্যবধানে জয়লাভ করেছিল।

২৩ নভেম্বর, ২০১০ তারিখে তার টেস্ট অভিষেক ঘটে। আর. প্রেমাদাসা স্টেডিয়ামে ওয়েস্ট ইন্ডিজের বিপক্ষে অনুষ্ঠিত ২য় টেস্টে শ্রীলঙ্কার ১১৪তম টেস্ট খেলোয়াড় হিসেবে তিনি অংশগ্রহণ করেন। ১ ডিসেম্বর, ২০১০ তারিখে বিশ্বের ৩য় বোলাররূপে সুরঙ্গা লকমল নতুন মাঠ হিসেবে পরিচিত পাল্লেকেলে আন্তর্জাতিক ক্রিকেট স্টেডিয়ামে অনুষ্ঠিত টেস্ট ক্রিকেট খেলায় ওয়েস্ট ইন্ডিজের ক্রিস গেইলকে প্রথম বলে আউট করে রেকর্ড বহিতে নাম লেখান। এরফলে তিনি ভারতের কপিল দেব এবং পাকিস্তানের ইমরান খানের সমকক্ষ হন। এছাড়াও, তিনি হাম্বানতোতা জেলার প্রথম ক্রিকেটার হিসেবেও শ্রীলঙ্কা জাতীয় ক্রিকেট দলের প্রতিনিধিত্বকারী।

তথ্যসূত্র

আরও দেখুন 
 কুশল পেরেরা
 শ্রীলঙ্কা জাতীয় ক্রিকেট দল
 পাল্লেকেলে আন্তর্জাতিক ক্রিকেট স্টেডিয়াম
 ২০১৩-১৪ সংযুক্ত আরব আমিরাতে পাকিস্তান ক্রিকেট দল বনাম শ্রীলঙ্কা ক্রিকেট দল

বহিঃসংযোগ 
 
 

শ্রীলঙ্কান ক্রিকেটার
১৯৮৭-এ জন্ম
জীবিত ব্যক্তি
শ্রীলঙ্কার টেস্ট ক্রিকেটার
শ্রীলঙ্কার একদিনের আন্তর্জাতিক ক্রিকেটার
২০১৫ ক্রিকেট বিশ্বকাপের ক্রিকেটার
২০১৯ ক্রিকেট বিশ্বকাপের ক্রিকেটার
শ্রীলঙ্কার টুয়েন্টি২০ আন্তর্জাতিক ক্রিকেটার
বাসনাহিরা সাউথের ক্রিকেটার
তামিল ইউনিয়ন ক্রিকেট ও অ্যাথলেটিক ক্লাবের ক্রিকেটার
জাফনা কিংসের ক্রিকেটার
রিচমন্ড কলেজের (শ্রীলঙ্কা) প্রাক্তন শিক্ষার্থী
ক্যান্ডি ক্রুসেডার্সের ক্রিকেটার
রুহুনার ক্রিকেটার
ডার্বিশায়ারের ক্রিকেটার
হোয়াইটওয়াশ

হোয়াইটওয়াশ () হচ্ছে কোন ক্রীড়া অথবা সিরিজের ফলাফলবিশেষ যাতে পরাজয়বরণকারী ব্যক্তি বা দল কোন স্কোর করতে ব্যর্থ হয়। পরিভাষা হিসেবে হোয়াইটওয়াশ অনানুষ্ঠানিক ক্রীড়া পরিভাষা। এছাড়াও, কোন একক ক্রীড়ায় পরাজিত দল কোন পয়েন্ট কিংবা গোল করতে ব্যর্থ হলেও এটি ব্যবহৃত হতে পারে। অথবা, কয়েকটি খেলা নিয়া গঠিত সিরিজে পরাজিত দল কোন খেলায় জয়লাভ করতে সক্ষম না হলেও এর ব্যবহার হয়।

খেলাধূলার এ পরিভাষাটি মূলতঃ ক্রিকেট খেলায় ব্যবহার করা হয়। ব্ল্যাকওয়াশ ওয়েস্ট ইন্ডিজে এবং বাংলাওয়াশ পরিভাষা বাংলাদেশে প্রচলিত রয়েছে। এছাড়াও রাগবি, টেনিসসহ বিভিন্ন খেলায় এটি ব্যবহৃত হয়ে থাকে। পূর্বে মার্কিন যুক্তরাষ্ট্রে শাটআউট শব্দের প্রয়োগ ঘটেছিল যা পরবর্তীকালে সুইপ অথবা ক্লিন সুইপ নামে আখ্যায়িত করা হয়। ফুটবল অথবা বেসবলে হোয়াইটওয়াশের প্রয়োগ ঘটে না। কেননা, কোন দলের গোল না করার বিষয়টি প্রায়শঃই ঘটে থাকে।

ক্রিকেট 
ক্রিকেট খেলায় যখন কোন দল সিরিজের সকল খেলায় বিজয়ী হলে পরাজিত দলকে হোয়াইটওয়াশ করেছে বলে পরিভাষা হিসেবে ব্যবহার করা হয়। 
I
 ইংল্যান্ড দল কর্তৃক অস্ট্রেলিয়া দলের বিপক্ষে ৩-০ ব্যবধানে ১৮৮৬ মৌসুমে অ্যাশেজ সিরিজ বিজয়।
 অস্ট্রেলিয়া দল কর্তৃক ইংল্যান্ড দলের বিপক্ষে ৫-০ ব্যবধানে ১৯২০-২১ মৌসুমের অ্যাশেজ সিরিজ বিজয়।
 ১৯৮৪ ও ১৯৮৫-৮৬ মৌসুমে ওয়েস্ট ইন্ডিজ দল কর্তৃক ইংল্যান্ড দলের বিপক্ষে ৫-০ ব্যবধানে ধারাবাহিকভাবে সিরিজ বিজয়। এ সিরিজগুলোর ফলাফলকে ব্ল্যাকওয়াশ নামে আখ্যায়িত করা হয়। এর প্রধান কারণ হচ্ছে - ওয়েস্ট ইন্ডিজের খেলোয়াড়দের চামড়ার রঙ ঘন কালো।
 অস্ট্রেলিয়া দল কর্তৃক ওয়েস্ট ইন্ডিজ দলের বিপক্ষে ৫-০ ব্যবধানে ২০০০-০১ মৌসুমে ফ্র্যাঙ্ক ওরেল ট্রফি বিজয়।
 শ্রীলঙ্কা দল কর্তৃক ইংল্যান্ড দলের বিপক্ষে ৫-০ ব্যবধানে ২০০৬ সালে ন্যাটওয়েস্ট সিরিজ বিজয়।
 ইংল্যান্ড ক্রিকেট দলের ভারত সফরে ভারত দল কর্তৃক ২০০৮ সালের হিরো হোন্ডা কাপ বিজয়।
 নিউজিল্যান্ড ক্রিকেট দলের ভারত সফরে ২০১০ সালের শেষার্ধ্বে ৫-০ ব্যবধানে একদিনের সিরিজ পরাজয়।
 বাংলাদেশ দল নিউজিল্যান্ডকে অক্টোবর ২০১০ সালে ৪-০ পরাজিত করে। নভেম্বর, ২০১৩ তারিখে নিউজিল্যান্ডের বাংলাদেশ সফরে ৩-০ ব্যবধানের বিজয়লাভকে বাংলাদেশের বাংলাভাষায় বাংলাওয়াশ নামে আখ্যায়িত করা হয়। 
 ২০১৩-১৪ মৌসুমে সফরকারী ইংল্যান্ড দলকে অস্ট্রেলিয়া ক্রিকেট দল ৫-০ ব্যবধানে হোয়াইটওয়াশ করে।

আরও দেখুন 

 ক্রিকেট
 পরিভাষা
 ২০১৩-১৪ অ্যাশেজ সিরিজ
 বাংলাদেশ জাতীয় ক্রিকেট দল

খেলাধুলা পরিভাষা
ক্রীড়া পরিভাষা
একাধিক ক্রীড়ায় ব্যবহৃত পরিভাষা
ওদালগুড়ি জেলা

ওদালগুড়ি জেলা (; Pron:ˌʊdʌlˈgʊəri) ভারতের আসাম রাজ্যের সাতাশটি জেলার ভিতরে একটি। ওদালগুরি জেলা বোড়োল্যান্ড স্বায়ত্বশাসিত পরিষদের অন্তৰ্গত। ওদালগুড়ি নগর জেলার সদরদপ্তর।

ভৌগোলিক বিবরণ 
ওদালগুরি জেলার ভৌগোলিক অবস্থান ৯১°৪৫′ থেকে ৯২°১৫′ দ্রাঘিমাংশ এবং ২৬°১৫′ থেকে ২৭° অক্ষাংশ পর্যন্ত বিস্তৃত। ওদালগুরি জেলার উত্তরে ভুটান এবং অরুণাচল প্রদেশ, পূবে শোণিতপুর জেলা, পশ্চিমে বাক্সা এবং কামরূপ জেলা, দক্ষিণে দরং জেলা অবস্থিত। ওদালগুরি জেলার (বিটিএডি) আয়তন ৩৪৮১ বর্গ কিলোমিটার।

তথ্যসূত্র

বহিঃসংযোগ 
 ওদালগুরি জেলার সরকারি ওয়েবসাইট
 assaminfo ওয়েবসাইটে জেলার বৰ্ণনা

 
আসামের জেলা
২০০৪-এ আসামে প্রতিষ্ঠিত
২০০৪-এ প্রতিষ্ঠিত রাষ্ট্র ও অঞ্চল
কোরীয় উপদ্বীপ

কোরীয় উপদ্বীপ পূর্ব এশিয়ায় অবস্থিত একটি উপদ্বীপ। এর দক্ষিণাভিমুখ ১,১০০ কিলোমিটার (৬৮৪ মাইল) প্রসারিত যা এশিয়া মহাদেশ হয়ে প্রশান্ত মহাসাগরে মধ্যে, এটি পূর্বে জাপান সাগর দ্বারা এবং পশ্চিমে হলুদ সাগর দ্বারা বেষ্টিত। এর প্রথম দুটি জলপৃষ্ঠ কোরীয় প্রণালী কর্তৃক সংযোগক্রিত।

দ্বিতীয় বিশ্বযুদ্ধ শেষ হওয়ার আগে পর্যন্ত কোরীয় উপদ্বীপ একই সাধারণ রাজনৈতিক আদর্শে প্রতিষ্ঠিত ছিল। কিন্তু ১৯৫৩ সালে যুদ্ধবিরতি চুক্তি স্বাক্ষরের মাধ্যমে কোরীয় যুদ্ধ শেষ হওয়ার পরে উত্তর ও দক্ষিণে দুটি নতুন রাষ্ট্র প্রতিষ্ঠিত হয়। উত্তরে গণতান্ত্রিক গণপ্রজাতন্ত্রী কোরিয়া ও দক্ষিণে কোরিয়া প্রজান্ত্র প্রতিষ্ঠিত হয়।
   
এই উপদ্বীপটির উত্তরে অর্থাৎ উত্তর কোরিয়ার সাথে চীন ও রাশিয়ার সাথে সীমান্ত রয়েছে। দুই রাষ্ট্র মিলিয়ে কোরীয় উপদ্বীপের মোট আয়তন ২,২০,৮৪৭ বর্গ কিলোমিটার (৮৫,২৭০ বর্গ মাইল)। কোরীয় উপদ্বীপটি উত্তর কোরিয়ায় চেসোন পান্ডো (; হাঞ্জা: 朝鮮半島) ও দক্ষিণ কোরিয়ায় হান বান্ডো (; হাঞ্জা: 韓半島) নামে পরিচিত।

চিত্র সম্ভার

আরও দেখুন 

 কোরিয়া
 কোরীয় যুদ্ধ 
 উত্তর কোরিয়া 
 দক্ষিণ কোরিয়া

তথ্যসূত্র

বহিঃসংযোগ 

•	 Location of The Korean Peninsula — কোরিয়ার অফিশিয়াল ট্যুরিজম গাইড ওয়েবসাইট

উপদ্বীপ
কোরিয়া
পূর্ব এশিয়া
সের্হিও বাতিস্তা

সার্হিও দানিয়েল "চেকো" বাতিস্তা (জন্ম ৯ নভেম্বর ১৯৬২) একজন আর্জেন্টিনীয় ফুটবল ম্যানেজার এবং প্রক্তন ফুটবলার। আর্জেন্টিনা জাতীয় দলের হয়ে একজন মধ্যমাঠের খেলোয়াড় হিসেবে খেলতেন এবং ১৯৮৫ থেকে ১৯৯০ সাল পর্যন্ত ৩৯টি খেলায় মাঠে নামেন। তিনি ২০১০ সালের জুলাই হতে ২০১১ সালের জুলাই পর্যন্ত আর্জেন্টিনা জাতীয় ফুটবল দলের প্রধান কোচ হিসেবে দায়িত্ব পালন করেন।

তথ্যসূত্র 

১৯৬২-এ জন্ম
জীবিত ব্যক্তি
আর্জেন্টিনীয় ফুটবলার
ফুটবল মধ্যমাঠের খেলোয়াড়
আর্জেন্টিনীয় প্রথম বিভাগের খেলোয়াড়
আর্জেন্তিনোস জুনিয়র্সের খেলোয়াড়
ক্লাব আতলেতিকো রিভার প্লেতের ফুটবলার
১৯৮৬ ফিফা বিশ্বকাপের খেলোয়াড়
১৯৯০ ফিফা বিশ্বকাপের খেলোয়াড়
ফিফা বিশ্বকাপ বিজয়ী খেলোয়াড়
১৯৮৭ কোপা আমেরিকার খেলোয়াড়
১৯৮৯ কোপা আমেরিকার খেলোয়াড়
আর্জেন্টিনীয় ফুটবল ম্যানেজার
সাগান তোসুর খেলোয়াড়
জাপানে প্রবাসী ফুটবলার
আর্জেন্টিনীয় প্রবাসী ফুটবলার
আর্জেন্টিনার আন্তর্জাতিক ফুটবলার
২০০৮ গ্রীষ্মকালীন অলিম্পিকের পদক বিজয়ী
২০১১ কোপা আমেরিকার ম্যানেজার
আর্জেন্টিনীয় পুরুষ ফুটবলার
পুরুষ ফুটবল মধ্যমাঠের খেলোয়াড়
মেহরীন মাহমুদ

মেহরীন মাহমুদ (বেশিরভাগই ক্ষেত্রেই তার ডাক নাম মেহরীন নামে পরিচিত) হলেন একজন বাংলাদেশী সঙ্গীত শিল্পী। তার উপস্থাপনায়ও বেশ সুনাম রয়েছে। মেহরীন ১৯৯৩ সাল থেকে শুরু করে অদ্যাবধি পর্যন্ত বাংলাদেশের বিভিন্ন গণমাধ্যমে ওতপ্রোতভাবে জড়িয়ে রয়েছেন।

ব্যক্তিগত জীবন 
মেহরীন ঢাকা, বাংলাদেশে জন্ম গ্রহণ করেন। তিনি ঢাকা বিশ্ববিদ্যালয় থেকে ইংরেজি সাহিত্য একজন এম এ (সম্মান) স্নাতক ডিগ্রী লাভ করেন। তিনি দীর্ঘ দিন ধরে সঙ্গীত এবং গণমাধ্যমে কাজ করে আসছেন।

সঙ্গীত জীবন 
মেহরীন মূলত বাংলা লয় গান করে থাকেন। তিনি ১৯৯৪ সালে তার কর্মজীবন শুরু করেন এবং সঙ্গীতে তার প্রথম এ্যালবাম আনারি ২০০০ সালে প্রকাশিত হয়। তিনি বর্তমানে চলমান "বাংলাদেশী আইডল মৌসুম ১" এর জন্য বিচারক হিসেবে কাজ করছেন। ২০০৮ সালে তিনি ব্যান্ড মৃগয়া রিয়ালিটি শোতে "ব্যান্ড কামরা" এর একজন বিচারক হিসেবে কাজ করেছিলেন।
 
এছাড়াও তিনি বাংলাদেশ জাতীয় ক্রিকেট দল এর জন্য আইসিসি ক্রিকেট চলাকালে "কাপ কিন্তু একটাই" শিরোনামে একটি গান ক্রিকেটপ্রেমিদের উদ্দেশ্য মুক্তি দেন।

এ্যালবাম সমূহ 
২০০৮ সালের হিসাব মোতাবেক মেহরীনের ছয়টি একক অ্যালবাম মুক্তি পায়:
 আনারি (২০০০)
 দেখা হবে (২০০২)
 মনে পড়ে তোমায় (২০০৪)
 ভালবাসার গান - একটি রোমাঞ্চকর প্রতিযোগিতা (২০০৫)
 ডন্ট ফরগেট মি (২০০৬)
 তুমি আসবে বলে'' (২০০৮)

এছাড়াও তিনি "যদি গণতন্ত্র চাও" শিরোনামে আরও একটি গান করেন।

অন্যান্য কর্মকাণ্ড 
তিনি বাংলাদেশ শিল্পকলা একাডেমীর জন্য একজন এমসি হিসাবে কাজ করেছেন। এছাড়াও জাতীয় ফাইন একাডেমি এবং ১৯৯২-২০০৪ সালে পারফর্মিং আর্টস ও ১৯৯২-২০০০ পর্যন্ত বিটিভি এবং জাতীয় রেডিও চ্যানেল বাংলাদেশ বেতারের একটি বার্তাপ্রদানকারী হিসেবে কাজ করেছেন।

সঙ্গীতানুষ্ঠান 
মেহরীন ২০১০ সালে ৩ ডিসেম্বর তারিখে ৬ষ্ঠ সিটিসেল চ্যানেল আই মিউজিক এ্যাওয়ার্ড লালবাগ ফোর্ট এ কাজ করেছেন এবং তার সাথে আরও অন্যান্য অনেক বাংলাদেশী শিল্পীরা উপস্থিত ছিলেন।

তথ্যসূত্র

আরও দেখুন 
 আসিফ আকবর 
 সামিনা চৌধুরী
 আইয়ুব বাচ্চু

বহিঃসংযোগ 

 অফিসিয়াল ওয়েবসাইট 
 মেহরীনে আই টিউনস

জীবিত ব্যক্তি
বাঙালি সঙ্গীতশিল্পী
বাংলাদেশী গায়িকা
বাংলা ভাষার সঙ্গীতশিল্পী
বাংলাদেশী নারী সঙ্গীতজ্ঞ
২১শ শতাব্দীর বাংলাদেশী সঙ্গীতশিল্পী
ঢাকা বিশ্ববিদ্যালয়ের প্রাক্তন শিক্ষার্থী